cyanic-selkie/wikianc huggingface dataset:
মিলিসেকেন্ড পালসার
মিলিসেকেন্ড পালসারগুলি সুবিধানুযায়ী খুবই নির্ভুলভাবে হতে পারে, এটমিক ক্লক ভিত্তিক সময়ের মানদন্ডের সাথে তুলনায় এদের একটি স্থায়িত্ব থাকে যখন দশকেরও বেশি সময় ধরে গড় করা হয়। এটি এদের চারপাশের পরিবেশের রহস্য উদ্ঘাটনে অত্যন্ত সংবেদনশীল। উদাহরণস্বরূপ, এদের কক্ষপথে স্থাপিত যে কোনও বস্তুই পৃথিবীতে স্পন্দনের আগমনের সময়ে পর্যায়ক্রমিক ডপলার ক্রিয়ার কারণ হয়ে দাঁড়ায় যা সহচরের উপস্থিতি প্রমাণের জন্য বিশ্লেষণ করা যেতে পারে। এমনকি পর্যাপ্ত তথ্য এর কক্ষপথ এবং বস্তুর ভরের সঠিক পরিমাপও সরবরাহ করে। কৌশলটি এতই সংবেদনশীল যে, গ্রহাণুর মতো ছোট ছোট বস্তুও যদি মিলিসেকেন্ড পালসারকে প্রদক্ষিণ করতে থাকে তবে তা সনাক্ত করা যায়। প্রথম আবিষ্কৃত বহির্গ্রহগুলি, "স্বাভাবিক" সৌর-সদৃশ নক্ষত্রগুলিকে কেন্দ্র করে ঘূর্ণয়মান বহির্গ্রহগুলি সনাক্তকরণেরও বেশ কয়েক বছর আগে পিএসআর বি১২৫৭+১২ নামক মিলিসেকেন্ড পালসারের কক্ষপথে আবিষ্কৃত হয়। এই গ্রহগুলি বহু বছর ধরে সৌরজগতের বাইরে জ্ঞাত একমাত্র পৃথিবর ভর সম্পন্ন বস্তু ছিল। এদের মধ্যে, পিএসআর বি১২৫৭+১২ডি এর ভর আরও কম যা আমাদের চাঁদের তুলনাযোগ্য এবং এটিই এখন পর্যন্ত সৌরজগতের বাইরে জানা ক্ষুদ্রতম ভর বিশিষ্ট বস্তু।
পালসারের ঘূর্ণন গতি সীমা
প্রথম মিলিসেকেন্ড পালসার, পিএসআর বি১৯৩৭+২১, ১৯৮২ সালে ব্যাকার এট এল আবিষ্কার করেন। প্রতি সেকেন্ডে প্রায় ৬৪১ বার আবর্তীত হওয়া এই পালসার, এখন পর্যন্ত আবিষ্কৃত ২০০ টি পালসারের মধ্যে আবর্তনের দিক থেকে দ্বিতীয়। ২০০৫ সালে আবিষ্কৃত, পালসার পিএসআর জে১৭৪৮-২৪৪৬এডি, ২০১২ সালের হিসাব অনুযায়ী এখন পর্যন্ত জানা সবচেয়ে দ্রুত ঘূর্ণয়মান পালসার যা প্রতি সেকেন্ডে ৭১৬ বার আবর্তিত হয়।
নিউট্রন তারার কাঠামো এবং বিবর্তনের বর্তমান তত্ত্বগুলি পূর্বাভাস দেয় যে কোনো পালসার যদি প্রতি সেকেন্ডে সি এর বেগে আবর্তিত হয় তবে তা ভেঙ্গে আলাদা হয়ে যাবে। ১৫০০ বার বা এর বেশি হারে এবং প্রতি সেকেন্ডে প্রায় ১০০০ এর উপরে আবর্তনের ফলে তারা মহাকর্ষীয় বিকিরণের মাধ্যমে  বিবৃদ্ধি প্রক্রীয়ায় আবর্তনের গতি বাড়িয়ে তোলার চেয়েও দ্রুত শক্তি হারাবে।
তবে, ২০০৭ সালের গোড়ার দিকে রসি এক্স-রে টাইমিং এক্সপ্লোরার এবং ইন্টেগ্রাল মহাকাশযান কর্তৃক আবিষ্কৃত একটি নিউট্রন তারা, এক্সটিই জে১৭৩৯-২৮৫ ১১২২ হার্জে আবর্তীত হয় (যদিও পরবর্তী গবেষণায় একই ফলাফল পাওয়া যায়নি। মনে করা হয়, এটি একটি কোয়ার্ক তারা)। ফলাফলটি তাৎপর্য স্তরের ৩ সিগমার হওয়ায় পরিসংখ্যানগতভাবে তাৎপর্যপূর্ণ নয়। সুতরাং, এটি আরও পর্যবেক্ষণের জন্য একটি আকর্ষণীয় প্রার্থী হলেও বর্তমান ফলাফলটি অমীমাংসিত। তথাপি, এটি বিশ্বাস করা হয় যে মহাকর্ষীয় বিকিরণ ঘূর্ণন হার হ্রাস করতে ভূমিকা রাখে। তদুপরি, একটি এক্স-রে পালসার, আইজিআর জে০০২৯১+৫৯৩৪ যা প্রতি সেকেন্ডে ৫৯৯ বার আবর্তীত হয়। ভবিষ্যতে এই জাতীয় তরঙ্গ শনাক্তকরণে সহায়তা করার ক্ষেত্রে পালসারটি প্রধান প্রার্থী হিসেবে বিবেচিত (বেশিরভাগ এক্স-রে পালসার প্রতি সেকেন্ডে কেবল ৩০০ বার আবর্তীত হয়)।
ইউরেনাইট
ইউরেনাইট একটি ইউরেনিয়াম সমৃদ্ধ খনিজ পদার্থ। এর মধ্যে মূলত ইউরেনিয়াম অক্সাইড থাকে। ইউরেনিয়ামের অক্সাইডের মধ্যে মূলত UO2 বা UO3 থাকে। এছাড়াও এতে সীসা, থোরিয়াম এবং বিরল মৃত্তিকা মৌলসমূহের অক্সাইডও উপস্থিত থাকে। সাধারণ্য এই খনিজের প্রচলিত নাম হচ্ছে পিচব্লেন্ড; এখানে পিচ শব্দটি ব্যবহার করা হয়েছিল তার কালো রঙের জন্য, আর ব্লেন্ড শব্দটি জার্মান খনি মালিক ও কর্মচারীরা এমন সব খনিজের জন্য ব্যবহার করতো যাতে উল্লেখযোগ্য পরিমাণ ধাতব পদার্থ রয়েছে কিন্তু তা অর্থনৈতিকভাবে লাভজনক নয়। সকল ইউরেনাইট খনিজেই তেজস্ক্রিয় ভাঙনের মাধ্যমে রেডিয়াম সৃষ্টি হয়। এই খনিজ পদার্থটি থেকেই মারি ক্যুরি ও তার দল রেডিয়াম আবিষ্কার করেছিলেন। ইউরেনাইটে সামান্য পরিমাণ সীসা সমাণুক থাকে যার মধ্যে রয়েছে Pb-২০৬ এবং Pb-২০৭, এছাড়াও তেজস্ক্রিয় ভাঙনের সর্বশেষ উৎপাদ হিসেবে যথাক্রমে U-২৩৮ এবং U-২৩৫ থেকে থাকে।
গোপীনাথপুর ইনস্টিটিউট অব হেলথ টেকনোলজি
ইনস্টিটিউট অব হেলথ টেকনোলজি, গোপীনাথপুর, আক্কেলপুর, জয়পুরহাট জেলায় অবস্থিত। ইনস্টিটিউট অব হেলথ টেকনোলজির অধীনে বাংলাদেশে সরকারি পর্যায়ে মোট ১৩টি প্রতিষ্ঠান ডিপ্লোমা ও বিএসসি কোর্সে পাঠদান করায়। বাংলাদেশের সরকারি মেডিক্যাল ইন্সটিটিউট গুলোর মধ্যে অন্যতম। এটি ২০২২ সালে মাত্র ৭৫ জন ছাত্র-ছাত্রী নিয়ে যাত্রা শুরু করে।
ইতিহাস
ইনস্টিটিউট অব হেলথ টেকনোলজি গোপীনাথপুরে ২০২২ সালে মাত্র ৭৫ জন ছাত্র-ছাত্রী নিয়ে যাত্রা শুরু করে।
ভবনসমূহ
একটি মাত্র ভবন আছে যেখানে প্রায় ৭৫ ছাত্র-ছাত্রী পড়াশোনা করে।
গ্রন্থাগার
এখনও পর্যন্ত গ্রন্থাগার চালু করা হয়নি তবে খুব শীঘ্রই চালু করা হবে।
গবেষণাগার
আই,এইচ,টি তে সব বিভাগের আলাদা আলাদা গবেষণাগার আছে। এখানে বিভাগ অনুযায়ী বিভিন্ন গবেষণার কাজ সম্পাদনা করা হয়। দক্ষ শিক্ষকমণ্ডলী ও প্রযুক্তিবিদ দ্বারা গবেষণাগারগুলো পরিচালনা করা হয়।
প্রকাশনা
আই,এইচ,টি তে নিয়মিত ভাবে জনপ্রিয় বার্ষিকী ও সাময়িকী প্রকাশ করা হয়। ইন্সটিটিউটের সকল ছাত্র-ছাত্রী ও শিক্ষক-শিক্ষিকাও এতে লিখতে পারেন। সব মিলিয়ে একটি গবেষণা সমৃদ্ধ সাময়িকি প্রকাশ পায়।
ললিতা যাদব
ললিতা যাদব (জন্ম: ২২ এপ্রিল ১৯৬১) মধ্য প্রদেশ বিধানসভার একজন সদস্য। তিনি ২০০৮ সালের মধ্যপ্রদেশ বিধানসভা নির্বাচনে ছতারপুর আসন থেকে নির্বাচিত হয়েছিলেন। তিনি ভারতীয় জনতা পার্টির (বিজেপি) সদস্য।
১৯৯৭ থেকে ২০০৪ সাল পর্যন্ত তিনি বিজেপি মহিলা মোর্চার জেলা সভাপতি এবং ২০০০ থেকে ২০০৪ সাল পর্যন্ত ছতরপুর পৌরসভার সভাপতি ছিলেন। ২০০৭-০৮ সালে তিনি বুন্দেলখন্ড উন্নয়ন কর্তৃপক্ষ সাগরের সদস্য ছিলেন। ২০০৭ সালে তিনি বিজেপি মহিলা মোর্চার সহ-সভাপতি ছিলেন।
আবেশ মোটর
thumb|right|300px| পাখাসহ ও পাখা ছাড়া [[থ্রি-ফেজ বৈদ্যুতিক ব্যবস্থা|থ্রি-ফেজ আবেশ মোটর]]
আবেশ মোটর বা ইনডাকশন মোটর পরিবর্তী তড়িৎ প্রবাহ দ্বারা চালিত এক প্রকার বৈদ্যুতিক মোটর। এই মোটরের রোটরে তড়িচ্চুম্বকীয় আবেশের মাধ্যমে শক্তি সরবরাহ করা হয় বলে এর নাম আবেশ মোটর দেয়া হয়েছে। এর কোন ব্রাশ নেই এবং এটি বেশ শক্তিশালী মোটর বলে শিল্প-কারখানায় আবেশ মোটরের, বিশেষ করে পলিফেজ আবেশ মোটরের, বহুল ব্যবহার রয়েছে। পরিবর্তী কম্পাঙ্ক চালকের (variable frequency drive) সাহায্যে আবেশ মোটরের গতি সহজেই নিয়ন্ত্রণ করা যায়।
ইতিহাস
১৮২৪ সালে ফ্রাংকুইস আর্গো (François Arago) ঘূর্ণায়মান চৌম্বক ক্ষেত্রের ধারণা প্রদান করেন, এবং ওয়াল্টার বেইলি প্রথম এই ধারণাকে বাস্তবে রূপ দেন। এর উপর ভিত্তি করে নিকোলা টেসলা এবং গ্যালিলিও ফেরারিস পৃথক ভাবে আবেশ মোটর আবিষ্কার করেন যথাক্রমে ১৮৮৩ ও ১৮৮৫ সালে। ১৯১৫ সালে প্রকাশিত আত্মজীবনী অনুযায়ী টেসলা ১৮৮২ সালে ঘূর্নায়মান চৌম্বক ক্ষেত্রের ধারণা গ্রহণ করেন এবং ১৮৮৩ সালে প্রথম আবেশ মোটর আবিষ্কারে এটি ব্যবহার করেন। ফেরারিস ১৮৮৫ সালে এই ধারণা গ্রহণ করেন এবং তুরিনে রয়্যাল একাডেমী অব সায়েন্সের কাছে প্রকাশিত তার গবেষণায় মোটর পরিচালনার বিস্তারিত বিবরণ দেন। একই বছর টেসলা তার মোটরের জন্য স্বত্ব লাভ করেন। এর এক বছর পরে মিখাইল ডোলিভো-ডব্রোভলস্কি বহিরাবরনযুক্ত আবেশ মোটর আবিষ্কার করেন।link=[[চিত্র:Asynchronmotor animation.gif|thumb|Inherent slip – unequal rotation frequency of stator field and the rotor.]]
জো রুট
জোসেফ এডওয়ার্ড রুট (Joseph Edward Root; জন্ম: ৩০ ডিসেম্বর, ১৯৯০) দক্ষিণ ইয়র্কশায়ারের শেফিল্ড এলাকার ডোরেতে জন্মগ্রহণকারী বিখ্যাত ইংরেজ ক্রিকেটার। ইংল্যান্ড ক্রিকেট দলের পক্ষ হয়ে ডানহাতি ব্যাটসম্যান ও মাঝে মাঝে অফ-স্পিনারের ভূমিকায় অবতীর্ণ হন তিনি; যা সাবেক ইংল্যান্ড দলনেতা মাইকেল ভনের মাঝে দেখা যায়। লক্ষ্যণীয় যে, রুট ভনের ভক্ত ও তাকে অনুসরণ করেই ক্রিকেট খেলায় উজ্জ্বীবিত হয়েছেন তিনি। রুট ও ভন - উভয়েই শেফিল্ড কলেজিয়েট ক্রিকেট ক্লাবে খেলা শুরু করেছিলেন। অধিকাংশ সময়ই মাঝারিসারির ব্যাটসম্যান হিসেবে মাঠে নেমে থাকেন। প্রথম-শ্রেণীর কাউন্টি ক্রিকেটে ইয়র্কশায়ার কাউন্টি ক্রিকেট ক্লাবে খেলে থাকেন জো রুট। একসময় টেস্ট ক্রিকেট র‌্যাঙ্কিংয়ে তিনি বিশ্বের ১নং ব্যাটসম্যান ছিলেন।
প্রারম্ভিক জীবন
রুটের ভাই বিলি এমসিসিতে তরুণ ক্রিকেটার হিসেবে খেলছেন। তিনি হেলেন ও ম্যাট দম্পতির জ্যেষ্ঠ সন্তান। তার দাদা জিওফ রুট অনেক বছর ইয়র্কশায়ার লীগে রথারহ্যাম ক্রিকেট ক্লাবের অধিনায়ক ছিলেন। কিন্তু জো তার বাবার পদাঙ্ক অনুসরণ করে শেফিল্ড কলেজিয়েট ক্রিকেট ক্লাবে যোগ দেন। সেখানে ইয়র্কশায়ারের তরুণ বয়সীদের কোচের নজর কাড়েন ও ১১ বছর বয়সে ইয়র্কশায়ার স্কুলস’ দলে খেলেন। নর্থ নটিংহ্যামশায়ারের ওয়ার্কসপ কলেজে অধ্যয়ন করে সেখানে থেকে ক্রিকেটের উপর বৃত্তি লাভ করেন। প্রথম মৌসুমেই তিনি দুই হাজারের অধিক রান করেন ৫০-এরও বেশি গড়ে। এরপর তিনি সর্বকনিষ্ঠ খেলোয়াড় হিসেবে ইয়র্কশায়ার ক্রিকেট একাডেমি থেকে ১৩ বছর বয়সে বৃত্তি লাভ করেন। ২০০৫ সালে ডেইলি টেলিগ্রাফের বানবুরি উৎসবের বৃত্তিপ্রাপক হন।
ক্রিকেট বিশ্বকাপ
২০ ডিসেম্বর, ২০১৪ তারিখে ২০১৫ সালের ক্রিকেট বিশ্বকাপে অংশগ্রহণের জন্য ইংল্যান্ড তাদের ১৫-সদস্যের চূড়ান্ত তালিকা প্রকাশ করে।
১ মার্চ, ২০১৫ তারিখে ওয়েলিংটন ওয়েস্টপ্যাক স্টেডিয়াম অনুষ্ঠিত গ্রুপ পর্বের ৪র্থ খেলায় শ্রীলঙ্কা দলের বিপক্ষে ১০৮ বলে ১২১ রান করেন। এরফলে ডেভিড গাওয়ারকে পাশ কাটিয়ে বিশ্বকাপে সর্বকনিষ্ঠ ইংরেজ ক্রিকেটার হিসেবে সেঞ্চুরি করেন। এছাড়াও খেলায় তিনি তার সর্বোচ্চ সংগ্রহ করেন। কিন্তু, লাহিরু থিরিমানে (১৩৯*) ও কুমার সাঙ্গাকারার (১১৭*) নৈপুণ্যে তার দল ৯ উইকেটের ব্যবধানে শোচনীয়ভাবে পরাজিত হয়।
মূল্যায়ন
২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভুক্ত করেন।
আদি শঙ্কর
আদি শঙ্কর (आदिशङ्करः) ছিলেন একজন ভারতীয় দার্শনিক। ভারতীয় দর্শনের অদ্বৈত বেদান্ত নামের শাখাটিকে তিনি সুসংহত রূপ দেন। তার শিক্ষার মূল কথা ছিল আত্মা ও ব্রহ্মের সম্মিলন। তার মতে ব্রহ্ম হলেন নির্গুণ।
সংস্কৃত ভাষায় লেখা আদি শংকরাচার্যের রচনাবলির প্রধান লক্ষ্য ছিল অদ্বৈত তত্ত্বের প্রতিষ্ঠা। সেযুগে হিন্দু দর্শনের মীমাংসা শাখাটি অতিরিক্ত আনুষ্ঠানিকতার উপর জোর দিত এবং সন্ন্যাসের আদর্শকে উপহাস করত। আদি শঙ্কর উপনিষদ্‌ ও ব্রহ্মসূত্র অবলম্বনে সন্ন্যাসের গুরুত্ব তুলে ধরেন। তিনি উপনিষদ্‌, ব্রহ্মসূত্র ও ভগবদ্গীতার ভাষ্যও রচনা করেন। এই সব বইতে তিনি তার প্রধান প্রতিপক্ষ মীমাংসা শাখার পাশাপাশি হিন্দু দর্শনের সাংখ্য শাখা ও বৌদ্ধ দর্শনের মতও খণ্ডন করেন।
জীবনী
প্রচলিত মত অনুসারে, শঙ্কর বিজয়ম নামক বইগুলিতে শঙ্করের জীবনকথা লেখা আছে। এই বইগুলি আসলে মহাকাব্যের আকারে পদ্যে লেখা ইতিহাস-সম্মত জীবনী ও প্রচলিত কিংবদন্তির মিশ্রণ। এই জাতীয় কাব্যধারায় সবচেয়ে গুরুত্বপূর্ণ তিনটি বই হল মাধব শঙ্কর বিজয়ম (মাধবের লেখা, ১৪শ শতাব্দী), চিদবিলাস শঙ্কর বিজয়ম (চিদবিলাসের লেখা, ১৫শ থেকে ১৭শ শতাব্দী) ও কেরলীয় শঙ্কর বিজয়ম (কেরল অঞ্চলে প্রচলিত, রচনাকাল ১৭শ শতাব্দী)।
জন্ম ও শৈশব
thumb|right|কালাডি গ্রামে আদি শঙ্করের জন্মস্থান শঙ্কর এক রক্ষণশীল হিন্দু পরিবারে জন্মগ্রহণ করেছিলেন। তার বাবার নাম ছিল শিবগুরু ও মায়ের নাম আর্যাম্বা। তারা অধুনা কেরল রাজ্যের অন্তর্গত কালাডি গ্রামে জন্মগ্রহণ করেন। জনশ্রুতি, শঙ্করের বাবা-মা অনেক দিন ধরেই নিঃসন্তান ছিলেন। তাই তারা ত্রিশূরের বৃষভচল শিবমন্দিরে পুত্রকামনা করে পূজা দেন। এরপর আর্দ্রা নক্ষত্রের বিশেষ তিথিতে শঙ্করের জন্ম হয়।
সন্ন্যাস
সাত বছর থেকে শঙ্কর সন্ন্যাস গ্রহণের দিকে ঝুঁকেছিলেন। কিন্তু তার মা তাকে অনুমতি দিতে চাইছিলেন না। শেষে তিনি খুব আশ্চর্যজনকভাবে মায়ের অনুমতি পান। কথিত আছে, একদিন তিনি পূর্ণা নদীতে স্নান করছিলেন। এমন সময় একটি কুমির তার পা কামড়ে ধরে। শঙ্করের মাও সেই সময় পূর্ণার তীরে উপস্থিত ছিলেন। তিনি মা-কে বলেন, মা যদি সন্ন্যাস গ্রহণের অনুমতি দেন, তাহলে কুমিরটি তার পা ছেড়ে দেবে। ছেলের প্রাণ বাঁচাতে মা তাকে সন্ন্যাস গ্রহণের অনুমতি দিলেন। তার পর থেকে কোনোদিন পূর্ণা নদীতে কোনো কুমিরকে দেখা যায়নি।
শঙ্কর কেরল ত্যাগ করে গুরুর খোঁজে উত্তর ভারতের দিকে রওনা হলেন। নর্মদা নদীর তীরে ওঙ্কারেশ্বরে তিনি গৌড়পাদের শিষ্য গোবিন্দ ভগবদপাদের দেখা পান। গোবিন্দ শঙ্করের পরিচয় জানতে চাইলে, শঙ্কর মুখে মুখে একটি শ্লোক রচনা করেন। এই শ্লোকটিই অদ্বৈত বেদান্ত তত্ত্ব প্রকাশ করে। গোবিন্দ তা শুনে খুব খুশি হন এবং শঙ্করকে শিষ্য হিসেবে গ্রহণ করেন।
গোবিন্দ শঙ্করকে ব্রহ্মসূত্রের একটি ভাষ্য লিখতে এবং অদ্বৈত মত প্রচার করতে বলেন। শঙ্কর কাশীতে আসেন। সেখানে সনন্দন নামে এক যুবকের সঙ্গে তার দেখা হয়ে যায়। এই যুবকটি দক্ষিণ ভারতের চোল রাজ্যের বাসিন্দা ছিল। সে-ই প্রথম শঙ্করের শিষ্যত্ব গ্রহণ করেন। কথিত আছে, কাশীতে বিশ্বনাথ মন্দির দর্শন করতে যাওয়ার সময় এক চণ্ডালের সঙ্গে শঙ্করের দেখা হয়ে যায়। সেই চণ্ডালের সঙ্গে চারটি কুকুর ছিল। শঙ্করের শিষ্যরা চণ্ডালকে পথ ছেড়ে দাঁড়াতে বললে, চণ্ডাল উত্তর দেয়, "আপনি কী চান, আমি আমার আত্মকে সরাই না এই রক্তমাংসের শরীরটাকে সরাই?" শঙ্কর বুঝতে পারেন যে, এই চণ্ডাল স্বয়ং শিব এবং তার চারটি কুকুর আসলে চার বেদ। শঙ্কর তাকে প্রণাম করে পাঁচটি শ্লোকে বন্দনা করেন। এই পাঁচটি শ্লোক "মণীষা পঞ্চকম্‌" নামে পরিচিত।
বদ্রীনাথে বসে তিনি তার বিখ্যাত ভাষ্য (টীকাগ্রন্থ) ও প্রকরণগুলি (দর্শনমূলক প্রবন্ধ) রচনা করেন।
মন্দন মিশ্রের সাথে সাক্ষাৎ
আদি শঙ্করের সবচেয়ে বিখ্যাত বিতর্কসমূহের মধ্যে অন্যতম ছিল আচার-অনুষ্ঠান কঠোরভাবে পালনকারী মন্দন মিশ্রের সঙ্গে তর্ক। মন্দন মিশ্র এ দৃষ্টিভঙ্গি ধারণ করতেন যে গৃহস্থের জীবন একজন সন্ন্যাসীর জীবনের থেকে অনেক শ্রেয়। সে সময়ে ভারতব্যাপী এ দৃষ্টিভঙ্গিকে ব্যাপকভাবে সম্মান করা হতো। এতদনুসারে তার সাথে আদি শঙ্করের বিতর্ক করা গুরুত্বপূর্ণ ছিল। মন্দন মিশ্রের গুরু ছিলেন বিখ্যাত মীমাংসা দার্শনিক কুমারিলা ভট্ট। শঙ্কর কুমারিলা ভট্টের সাথে একটি বিতর্ক চান এবং তার সঙ্গে প্রয়াগে দেখা করেন যেখানে তিনি তার গুরুর বিরুদ্ধে করা পাপের জন্য অণুশোচনা করার জন্য নিজেকে একটি মৃদু জ্বলন্ত চিতাতে সমাহিত করেছিলেন: কুমারিলা ভট্ট তার বৌদ্ধ গুরুর নিকট মিথ্যা ছলে বৌদ্ধ দর্শন শিখেছিলেন একে অসত্য/অমূলক বলে প্রতিপন্ন করার জন্য। বেদ অনুসারে কেউ গুরুর কর্তৃত্বের অধীনে থেকে তার অজ্ঞাতসারে কিছু শিখলে তা পাপ বলে বিবেচিত হয়। সুতরাং কুমারিলা ভট্ট তার পরিবর্তে আদি শঙ্করকে মহিসমতিতে (বর্তমানে বিহারের সহরসা জেলার মহিষী নামে পরিচিত) গিয়ে মন্দন মিশ্রের সাথে দেখা করে তার সঙ্গে বিতর্ক করতে বলেন।
পনের দিনের অধিক বিতর্ক করার পর মন্দন মিশ্র পরাজয় স্বীকার করেন, যেখানে মন্দন মিশ্রের সহধর্মিণী উভয়া ভারতী বিচারক হিসেবে কাজ করেন। উভয়া ভারতী তখন আদি শঙ্করকে 'বিজয়' সম্পূর্ণ করার জন্য তার সঙ্গে বিতর্কে প্রতিদ্বন্দ্ব্বিতা করার জন্য আহ্বান জানান। তিনি আদি শঙ্করকে পুরুষ ও মহিলার মধ্যকার যৌন সংক্রান্ত বিষয়ে প্রশ্ন করেন - যে বিষয়ে শঙ্করাচার্যের কোন জ্ঞান ছিল না, কারণ তিনি ছিলেন কুমার এবং সন্ন্যাসী। শ্রী শঙ্করাচার্য ১৫ দিনের "বিরতি" চান। লোককাহিনী অনুসারে তিনি "পর-কায়া প্রবেশের" শিল্প (আত্মা এর নিজের দেহ থেকে বের হয়ে অন্যের দেহে প্রবেশ) ব্যবহার করেন এবং তার নিজের দেহ থেকে বের হন, যেটি(দেহ) তিনি তার শিষ্যদের দেখাশোনা করার জন্য বলেন এবং দৈহিকভাবে একজন রাজার মৃতদেহে প্রবেশ করেন। গল্পে আছে যে রাজার দুই স্ত্রীর নিকট তিনি "ভালবাসা শিল্পের" সকল জ্ঞান অর্জন করেন। রানীরা "পুনরুজ্জীবিত" রাজার তীক্ষ্ন মেধা ও প্রবল ভালবাসায় রোমাঞ্চিত হয়ে সিদ্ধান্তে পৌঁছালেন যে তিনি তাদের পুরনো স্বামী ছিলেন না। গল্পটি আরো বলে যে তারা তাদের রাতদিনের কাজের লোকদের "এক যুবক সাধুর প্রাণহীন দেহ অনুসন্ধান করতে এবং তা শীঘ্র দাহ করতে" পাঠান যাতে তাদের "রাজা" (রাজার দেহে শঙ্করাচার্য) তাদের সাথে বাস করা অব্যাহত রাখেন। চাকররা শঙ্করাচার্যের প্রাণহীন দেহ চিতার উপর রেখে এতে আগুন দিতে যাওয়া মাত্রই শঙ্কর তার নিজের দেহে প্রবেশ করেন এবং পুনরায় জ্ঞান ফিরে পান। পরিশেষে তিনি উভয়া ভারতীর সকল প্রশ্নের উত্তর দেন; এবং উভয়া ভারতী বিতর্কের পূর্ব-সম্মত নিয়মানুসারে মন্দন মিশ্রকে সুরেশ্বরাচার্য সন্ন্যাসী-নাম ধারণ করে সন্ন্যাস গ্রহণ করার অনুমতি দেন।
দার্শনিক ভ্রমণ
thumb|[[শৃঙ্গেরী সারদা পীঠ এ সারদা মন্দির, শৃঙ্গেরী]] আদি শঙ্কর তারপর তার শিষ্যদের সাথে নিয়ে মহারাষ্ট্র ও শ্রীশৈলম ভ্রমণ করেন। শ্রীশৈলে তিনি শিবের প্রতি ভক্তিমূলক স্তোত্রগীত শিবানন্দলাহিড়ী রচনা করেন। মাধবীয়া শঙ্করাবিজয়াম অনুসারে যখন শঙ্কর কপালিকা দ্বারা বলি হতে যাচ্ছিলেন, পদ্মপদাচার্যের প্রার্থনার উত্তরস্বরুপ ভগবান নরসিংহ শঙ্করকে রক্ষা করেন। ফলস্বরুপ আদি শঙ্কর লক্ষ্মী-নরসিংহ স্তোত্র রচনা করেন।
তারপর তিনি গোকর্ণ, হরি-শঙ্করের মন্দির এবং কোল্লুড়ে মুকাম্বিকা মন্দির ভ্রমণ করেন। কোল্লুড়ে তিনি এক বালককে শিষ্য হিসেবে গ্রহণ করেন যে বালকটিকে তার পিতামাতা বাকশক্তিহীন বলে মনে করতেন। শঙ্কর তার নাম দেন হস্তামলকাচার্য ("বৈঁচি-জাতীয় ফল হাতে কেউ", অর্থাৎ যিনি নিজেকে পরিষ্কারভাবে উপলব্ধি করেছেন)। পরবর্তীতে তিনি সারদা পীঠ প্রতিষ্ঠা করতে শৃঙ্গেরী ভ্রমণ করেন এবং তোটকাচার্যকে তার শিষ্য বানান।
এরপর আদি শঙ্কর অদ্বৈত দর্শনের বিরোধিতা করা সকল দর্শন অস্বীকারের দ্বারা এর প্রচারের জন্য দিগ্বিজয় ভ্রমণ শুরু করেন। তিনি দক্ষিণ ভারত হতে কাশ্মীর অভিমুখে ভারতের সর্বত্র এবং নেপাল ভ্রমণ করেন এবং পথিমধ্যে সাধারণ মানুষের মাঝে দর্শন প্রচার করেন এবং হিন্দু, বৌদ্ধ ও অন্যান্য পণ্ডিত ও সন্ন্যাসীদের সাথে দর্শন বিষয়ে তর্ক করেন।
মালয়ালী রাজা সুধনভকে সঙ্গী হিসেবে নিয়ে শঙ্কর তামিলনাড়ু, অন্ধ্রপ্রদেশ এবং বিদর্ভের মধ্য দিয়ে যান। এরপর তিনি কর্ণাটকের উদ্দেশ্যে যাত্রা করেন যেখানে তিনি একদল সশস্ত্র কাপালিকের সামনে পড়েন। রাজা সুদনভ তার সঙ্গীদের নিয়ে প্রতিরোধ করেন এবং কাপালিকাদের পরাজিত করেন। তারা নিরাপদে গোকর্ণে পৌঁছান যেখানে শঙ্কর বিতর্কে শৈব পণ্ডিত নীলাকান্তকে পরাজিত করেন।
সৌরাষ্ট্রের (প্রাচীন কম্বোজ) দিকে অগ্রসর হয়ে এবং গিরনার, সোমনাথ ও প্রভাসার সমাধিমন্দিরসমূহ ভ্রমণ শেষে এবং এ সকল স্থানে বেদান্তের শ্রেষ্ঠত্ব ব্যাখ্যা করে তিনি দ্বারকা পৌঁছান। উজ্জয়িনীর ভেদ-অভেদ দর্শনের প্রস্তাবক ভট্ট ভাস্কর হতগর্ব হলেন। উজ্জয়িনীর সকল পণ্ডিত (অবন্তী নামেও পরিচিত) আদি শঙ্করের দর্শন গ্রহণ করলেন।
এরপর তিনি বাহলিকা নামক এক জায়গায় দার্শনিক বিতর্কে জৈনদের পরাজিত করেন। তারপর তিনি কম্বোজ (উত্তর কাশ্মীরের এলাকা), দারোদা ও মরুভূমিটিতে অবস্থিত অনেক এলাকার কয়েকজন দার্শনিক এবং তপস্বীর উপর তার বিজয় প্রতিষ্ঠা করেন এবং প্রকান্ড পর্বতচূড়া অতিক্রম করে কাশ্মীরে প্রবেশ করেন। পরবর্তীতে তিনি কামরূপে এক তান্ত্রিক নবগুপ্তের সম্মুখীন হন।
সারদা পীঠে আরোহণ
thumb|upright|ভারতের [[কেদারনাথ|কেদারনাথে কেদারনাথ মন্দিরের পিছনে তাঁর সমাধি মন্দিরে আদি শঙ্কর]] আদি শঙ্কর কাশ্মীরে (বর্তমানে পাকিস্তান-দখলকৃত কাশ্মীর) সারদা পীঠ ভ্রমণ করেন। মাধবীয়া শঙ্করাবিজয়ম অনুসারে এ মন্দিরে চারটি প্রধান দিক থেকে পণ্ডিতদের জন্য চারটি দরজা ছিল। দক্ষিণ দরজা (দক্ষিণ ভারতের প্রতিনিধিত্বকারী) কখনই খোলা হয়নি যা নির্দেশ করত যে দক্ষিণ ভারত থেকে কোনো পণ্ডিত সারদা পীঠে প্রবেশ করেনি। সকল জ্ঞানের শাখা যেমন মীমাংসা, বেদান্ত এবং অন্যান্য হিন্দু দর্শনের শাখাসমূহে সকল পণ্ডিতকে বিতর্কে পরাজিত করে আদি শঙ্কর দক্ষিণ দরজা খোলেন; তিনি সে মন্দিরের সর্বোৎকৃষ্ট জ্ঞানের সিংহাসনে আরোহণ করেন।
তার জীবনের শেষদিকে আদি শঙ্কর হিমালয়ের এলাকা কেদারনাথ-বদ্রীনাথে যান এবং বিদেহ মুক্তি ("মূর্তরুপ থেকে মুক্তি") লাভ করেন। কেদারনাথ মন্দিরের পিছনে আদি শঙ্করের প্রতি উৎসর্গীকৃত সমাধি মন্দির রয়েছে। যাহোক, স্থানটিতে তার শেষ দিনগুলির বিভিন্ন পরম্পরাগত মতবাদ রয়েছে। কেরালীয়া শঙ্করাবিজয়াতে ব্যাখ্যাকৃত এক পরম্পরাগত মতবাদ তার মৃত্যুর স্থান হিসেবে কেরালার থ্রিসুরের বদাক্কুন্নাথান মন্দিরকে নির্দেশ করে। কাঞ্চী কামাকোটি পীঠের অণুসারীরা দাবি করেন যে তিনি সারদা পীঠে আরোহণ করেন এবং কাঞ্চীপুরমে (তামিলনাড়ু) বিদেহ মুক্তি লাভ করেন।
মঠসমূহ
আদি শঙ্কর হিন্দু ধর্মের পথপ্রদর্শক হিসেবে কাজ করার জন্য চারটি মঠ প্রতিষ্ঠা করেন। এগুলো দক্ষিণে কর্ণাটকের শৃঙ্গেরীতে, পশ্চিমে গুজরাটের দ্বারকায়, পূর্বে ওড়িশার পুরীতে গোবর্ধন মঠ এবং উত্তরে উত্তরখন্ডের জ্যোতির্মঠে (যশীমঠে)। হিন্দু পরম্পরাগত মতবাদ বিবৃত করে যে তিনি এসব মঠের দায়িত্ব দেন তার চারজন শিষ্যকে যথাক্রমে: সুরেশ্বরাচার্য, হস্তামলকাচার্য, পদ্মপাদাচার্য এবং তোটকাচার্য। এ চারটি মঠের প্রত্যেক প্রধান প্রথম শঙ্করাচার্যের নামানুসারে শঙ্করাচার্য ("পণ্ডিত শঙ্কর") উপাধি গ্রহণ করেন।
দর্শন ও ধর্মীয় ভাবনা
আদি শঙ্করাচার্য অদ্বৈতবাদী ধারণায় বিশ্বাসী ছিলেন । তিনি বলেন যে, ব্রহ্মই হল একমাত্র সত‍্য - এই জগৎ ব্রহ্মময় । তার মতে , " সঠিক বিদ‍্যা না থাকার ফলে মানুষ ব্রহ্মকে বুঝতে পারে না '' । আত্মাই হল ব্রহ্ম । এই ব্রহ্ম নির্গুণ এবং আনন্দময় । কিন্তু ব্রহ্ম আবার পারমার্থিক দৃষ্টিতে ব্রহ্ম হলেও ব‍্যবহারিক দৃষ্টিতে ঈশ্বর বলে প্রতিভাত হয় । অবিদ‍্যা ব্রহ্মের শক্তিবিশেষ যার ফলে জীব নিজেকে ব্রহ্মের থেকে ভিন্ন মনে করে । প্রকৃতপক্ষে , জীবাত্মা ও পরমাত্মা অভিন্ন ।
চলচ্চিত্র
শঙ্করাচার্যকে নিয়ে বহু চলচ্চিত্র তৈরী হয়েছে এবং তা বহু ভাষায় ।
আদা বুফফুলিনি
আদা বুফুলিনী (২৮ সেপ্টেম্বর ১৯১২ - ৩ জুলাই ১৯৯১) ছিলেন একজন ইতালিয়ান চিকিৎসক এবং ফ্যাসিস্ট বিরোধী প্রচারক। যিনি দ্বিতীয় বিশ্বযুদ্ধের সময় (Bolzano Transit Camp) বল্জানো ট্রানজিট ক্যাম্পে প্রতিরোধ আন্দোলনের নেতৃত্ব দিয়েছিলেন।
ব্যক্তিগত জীবন
আদা বুফুলিনী ১৯১২ সালে ইতালির ত্রিয়েস্তে জন্মগ্রহণ করেছিলেন। তিনি ১৮ বছর বয়সে মেডিসিনের উপর পড়তে মিলান চলে যান। তিনি ১৯৩৬ সালে স্নাতক ডিগ্রির পড়া শেষ করেন। তিনি (Bolzano Transit Camp) বল্জানো ট্রানজিট ক্যাম্পে যখন নির্বাসিত অবস্থায় কাজ শুরু করেন সেই সময় তার স্বামী কার্লো পিয়েরিনোর সাথে প্রথম সাক্ষাৎ হয়। তাঁরা উভয়েই সেখানে ফ্যাসিবাদ বিরোধী আন্দোলনের কাজ শুরু করেছিলেন।
প্রচার কার্যক্রম
১৯৪৩ সালের সেপ্টেম্বরে মাসে ফ্রেসকাটিতে বিমান হামলার ( Air raid on Frascati) পরে বাফুলিনী ইতালীয় সমাজতান্ত্রিক দলে যোগ দিয়েছিলেন। তিনি নভেম্বরে মিলানে আসে এবং কিছুদিন গোপন জীবনে বা অবস্থানে চলে গিয়েছিলেন। ১৯৪৪ সালের ৪ জুলাই বাফুলিনী মিলানে গ্রেপ্তার হয়েছিল। সেই সময় তিনি মারিয়া আরাতা নামে একজন সমাজতান্ত্রিক দলের কর্মীর বাড়িতে ছিলেন, সেখানে ইতালীয় সমাজতান্ত্রিক দলের বৈঠকে অংশ নেওয়ার জন্য। তাঁদের পুরো দলটিকে সান ভিটোর (San Vittore) কারাগারে নিয়ে যাওয়া হয়েছিল, যেখানে বুফুলিনী দুই মাস ধরে ছিলেন। তারপরে তাকে বলজানো ট্রানজিট ক্যাম্পে নির্বাসন দেওয়া হয়েছিল,  যেখানে তিনি লেজার ইনফার্মারিতে একজন ডাক্তার হিসাবে কাজ করেছিলেন। বাফুলিনি বলজানোতে প্রতিরোধ আন্দোলনের নেতৃত্ব দিয়েছিলেন এবং লেলিও বাসোর সাথে যোগাযোগ রাখেন। বলজানোতে তিনি কমিউনিস্ট নেতা কার্লো ভেনগোনির সাথেও দেখা করেছিলেন। ১৯৪৫ সালের ফেব্রুয়ারিতে, স্কুটস্টাফেল (Schutzstaffel) জেলে বাফুলিনীকে আটকে রাখা হয়। ২০০৮ সালে, বলজানো শিবিরের মুক্তির ৬৩তম বার্ষিকীতে বলজানোতে একটি রাস্তা বাফুলিনীর নামে উৎসর্গ করা হয়।
সরযূবালা সেন
সরযূবালা সেন (১৯ জুলাই ১৮৮৯—২৫ সেপ্টেম্বর ১৯৪৯) ছিলেন বাঙালি লেখিকা এবং শিক্ষাবিদ।
জীবনী
সরযূবালা সেনের জন্ম বৃটিশ ভারতের অধুনা পশ্চিমবঙ্গের হুগলি জেলার হরিপালে। পিতা দার্শনিক ও বহুবিদ্যাবিশারদ পণ্ডিতআচার্য ব্রজেন্দ্রনাথ শীল। সরযূবালা আচার্যের পাঁচ সন্তানের মধ্যে সর্বকনিষ্ঠ ও একমাত্র কন্যা ছিলেন। তার চার ভ্রাতার তিন জন হলেন - বিনয়েন্দ্রনাথ, অমরেন্দ্রনাথ ও অমলেন্দ্রনাথ। অন্য এক ভ্রাতা অকালেই মারা যান। পিতার শিক্ষায় ও আদর্শে তাঁদের জীবন গঠিত হয়। ১৯০৫ খ্রিস্টাব্দে তিনি এন্ট্রান্স পাশ করেন।কলকাতা বিশ্ববিদ্যালয় থেকে এম.এ পাশ করে ইংল্যান্ডে যান ১৯১২ খ্রিস্টাব্দে। সেখানে ফ্রোয়েবেল ইনস্টিটিউট থেকে সরযূবালা কিন্ডারগার্টেন সম্বন্ধীয় শিক্ষা সম্পর্কে পড়াশোনা করে স্বদেশে ফেরেন ১৯১৩ খ্রিস্টাব্দে। তার ডাকনাম ছিল তুলি। তিনি দু-বার বিবাহ করেন। তার প্রথম স্বামী ছিলেনদেশবন্ধু চিত্তরঞ্জন দাশের ভ্রাতা কবি বসন্তরঞ্জন দাশ। বসন্তরঞ্জনের মৃত্যুর পর দেশবন্ধুর ভগ্নীপতি বিপত্নীক শরৎচন্দ্র সেনকে বিবাহ করেন। তিনি ছিলেন এক কট্টর জাতীয়তাবাদী।
সাহিত্যকর্ম
সরযূবালা সুলেখিকা ছিলেন। দেশবন্ধুর নারায়ণ পত্রিকায় তার লেখা প্রকাশিত হত। যখন সরযূবালা ইংল্যান্ডে ছিলেন, প্রথম বিশ্বযুদ্ধের প্রাক্কালে স্বদেশের অস্থির রাজনৈতিক পরিস্থিতি ও অভিজ্ঞতা তার লেখার উপর প্রভাব ফেলে। স্বামী বিয়োগে'র পর কতকগুলি শোক-প্রবন্ধ লেখেন। তার প্রথম লেখা রবীন্দ্রনাথ ঠাকুরের ভূমিকা-সহ বসন্তপ্রয়াণ নামে প্রকাশিত হয় ১৯১৪ খ্রিস্টাব্দে। জমি-মূলধন-শ্রম সমস্যা নিয়ে বহু প্রশংসিত দেবোত্তর বিশ্বনাট্য নামক রূপক নাটক রচনা করেন ১৯১৬ খ্রিস্টাব্দে। এই নাটকটি সম্পর্কে যেটি উল্লেখযোগ্য তা হল - এর নারীবাদী মাত্রা। নায়িকা বিবাহকে প্রত্যাখ্যান করেন এবং শিশুদের যত্ন নিয়ে কর্মজীবী নারীদের যে লড়াইয়ের বিষয়ে নিজের মন্তব্য ব্যক্ত করেছেন। তিনি বাংলা সাহিত্যের সম্পূর্ণ ইতিহাসে (১৯৬০) এটি এক বৈশিষ্ট্য প্রদান করে। সমালোচক সুকুমার সেন সরযূবালার সমস্ত রচনায় তার দার্শনিক পিতার প্রভাব লক্ষ্য করেছেন।
জাতীয়তাবোধে সক্রিয়তা
সরযূবালা বিশ শতকের প্রথমার্ধের বাঙালি রাজনৈতিক মহিলা কর্মীদের অন্যতম ছিলেন। তার ও তার স্বামীর নিবাসে রাজনৈতিক ক্রিয়াকলাপ চলত এবং প্রায়শই পুলিশের নিয়মিত নজরে ছিল।  বিপিনচন্দ্র পালের এক জনসভায় রবীন্দ্রনাথ ঠাকুরের গান গেয়ে জাতীয়তাবোধে তার সক্রিয়তার পরিচয় সমক্ষে রেখেছিলেন।
১২নং ওয়ার্ড, বরিশাল সিটি কর্পোরেশন
১২নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
আয়তন
বরিশাল সিটি কর্পোরেশনের ১২নং ওয়ার্ডের আয়তন ০.৪৮ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১২নং ওয়ার্ডের জনসংখ্যা ৫,৭৯১ জন। এর মধ্যে পুরুষ ৩,০০০ জন এবং মহিলা ২,৭৯১ জন। মোট পরিবার ১,১৪৬টি।
প্রশাসনিক কাঠামো
বরিশাল সিটি কর্পোরেশনের আওতাধীন ১২নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ১২নং ওয়ার্ডের সাক্ষরতার হার ৯০.৪%।
আস্তিক্যবাদ
থাম্ব|আস্তিকতাবাদ সম্পর্কে একটি বই আস্তিকতাবাদ বা আস্তিক্যবাদ বা ঈশ্বরবাদ (Theism) হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধু একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ। নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না।
দুই বোন (উপন্যাস)
থাম্ব|দুই বোন - রবীন্দ্রনাথ ঠাকুর দুই বোন রবীন্দ্রনাথ ঠাকুর কর্তৃক বাংলা ভাষায় রচিত একটি উপন্যাস। এটি ১৯৩৩ খ্রিষ্টাব্দে প্রকাশিত হয়। এটি পরকীয়া সম্বন্ধীয় একটি মিলনান্তক  উপন্যাস। এটি ১৯৩২-৩৩ সালে ‘বিচিত্রা’ পত্রিকায় বের হয়।
শর্মিলা ও ঊর্মিমালা দুই বোন। শর্মিলার স্বামী শশাঙ্কের সঙ্গে ঊর্মিমালার ঘনিষ্ঠতা তাদের সকলের জীবনে যে আলোড়ন সৃষ্টি করেছিল তারই নাটকীয়তাময় রূপায়ণ এই উপন্যাসে পরিলক্ষিত হয়। উপন্যাসটিতে পুরুষের পক্ষে দুই নারীকে দুইভাবে ভালোবাসার ফলে জটিলতার সৃষ্টি হয় আর নারীর পক্ষে সেই জটিলতার সমাধান দেখানো হয়েছে।
দুই বোন অবলম্বনে উপন্যাটির গল্প ও চিত্রনাট্যে বাংলাদেশে তুমি রবে নীরবে চলচ্চিত্র নির্মাণ করেন মাহবুবা ইসলাম সুমী। এটি ২০১৭ সালে মুক্তি পায়।
ঘুমট
ঘুমট (পূর্ব ভারতীয়: घुमट বা ಘುಮೋಟ), গুমট বা ঘুমাট হল ভারতের গোয়ার একটি ঝিল্লীস্বরী যন্ত্র। এটি মাটির পাত্রের একটি ঘাতবাদ্য যন্ত্র, যার উভয় দিক খোলা থাকে এবং মাঝখানের অংশটি স্ফীত থাকে। বড় মুখের দিকটি একটি গোসাপের চামড়া (ড্রাম ঝিল্লি) দিয়ে ঢাকা থাকে। সাধারণত ঘুমটের সাথে 'শামেল' বাজানো হয়। এটি আর একটি ঐতিহ্যবাহী বাদ্য, যাতে কাঠের ড্রাম থাকে এবং সেটি ছাগলের চামড়া দিয়ে ঢাকা থাকে। এই বাদ্যযন্ত্রটি পূর্ব ভারতীয় লোকেদের মধ্যে এখনও খুব জনপ্রিয়। ২০১৯ সালের আগস্টে গোয়া ঘুমটকে তাদের ঐতিহ্য উপকরণ হিসাবে ঘোষণা করেছিল।
পরিবর্তন
আগে গোসাপের চামড়া দিয়ে ড্রামের বড় মুখের দিকটি ঢাকা দেওয়া হত। কিন্তু গোসাপ বিপন্ন উপজাতি ঘোষিত হবার পর এখন, ছাগলের মত বিকল্প পশুর চামড়া এই উদ্দেশ্যে ব্যবহার করা হয় এবং সুতো দিয়ে পাত্রের মুখের চারপাশে বেঁধে দেওয়া হয়।
ব্যবহারের ধরণ
হিন্দু এবং খ্রিস্টান, গোয়ার উভয় ধর্মের লোকের মধ্যেই, ধর্মীয় এবং মন্দিরের সংগীতের ক্ষেত্রে ঘুমট একটি অবিচ্ছেদ্য অঙ্গ রচনা করেছে। এটি লোকসঙ্গীত এবং মান্ডো সংগীতের সাথে বাদ্যযন্ত্র হিসাবে কাজ করে। তবে সর্বাধিক গুরুত্বপূর্ণ ক্ষেত্র হল, এটি গণেশ উৎসব চলাকালীন গোয়ায় সংগীত বাদ্যের ক্ষেত্রে অপরিহার্য ভূমিকা পালন করে। বসন্তের মরসুমে গোয়ার বেশিরভাগ মন্দিরে সুভারি বাদন নামক সমবেত বাদনে এই বাদ্যযন্ত্রটি ব্যবহৃত হত।
খাপ্রুমামা পর্বতকর এই বাদ্যযন্ত্রের একজন সুপরিচিত শিল্পী ছিলেন।
অন্যান্য রাজ্যে
এই ঘাতবাদ্য যন্ত্রটি কর্ণাটকের কিছু অঞ্চলে লোকসঙ্গীতের সাথে সঙ্গত করার জন্যও বাজানো হয়।
অন্ধ্রপ্রদেশে, এই ড্রামটি গুম্মেটা নামে পরিচিত, এবং এটি গল্প কথন লোক ঐতিহ্যে বাজানো হয়।
মঞ্জুলা পদ্মনাভন
মঞ্জুলা পদ্মনাভন (জন্ম: ২৩শে জুন ১৯৫৩) হলেন একজন নাট্যকার, সাংবাদিক, কমিক স্ট্রিপ শিল্পী এবং শিশু সাহিত্যিক। অনেকগুলি নাটকের মধ্যে তাঁর দুটি নাটক ছিল লাইটস আউট (১৯৮৩) এবং হারভেস্ট (১৯৯৭)। ২০০১ সালে পরিচালক গোবিন্দ নীহালানি তাঁর হার্ভেস্ট নাটকটিকে দেহম নামে একটি চলচ্চিত্রে রূপায়িত করেছিলেন। ২০১৭ সালে গোবিন্দ নীহালানি লাইটস আউট নাটকটিকে নিয়ে, তি আনি ইতার নাম দিয়ে একটি মারাঠি চলচ্চিত্রে রূপান্তরিত করেছিলেন। তাঁর কমিক স্ট্রিপগুলি সাপ্তাহিকভাবে মুম্বইয়ের সানডে অবজার্ভার পত্রিকায় (১৯৮২-৮৬) এবং দৈনিক ভাবে দিল্লির পাইওনিয়ারে (১৯৯১-৯৭) প্রকাশিত হত। তাঁর বইগুলির মধ্যে আছে হট ডেথ, কোল্ড স্যুপ, ফর গেটিং দেয়ার, দিস ইস সুকি! এবং ক্লেপটোম্যানিয়া। তাঁর হারভেস্ট (১৯৯৭) নাটকটি, ১৯৯৭ সালে থিয়েটারের জন্য ওনাসিস পুরস্কার জিতেছিল। মঞ্জুলা শিশুদের জন্য তাঁর নিজস্ব উপন্যাস, মাউস অ্যাটাক এবং মাউস ইনভেডার সহ চব্বিশটি বইতে ছবি এঁকেছেন।
প্রাথমিক জীবন
মঞ্জুলা ১৯৫৩ সালের ২৩শে জুন দিল্লিতে এক সরকারি কূটনীতিবিদ পরিবারে জন্মগ্রহণ করেছিলেন। তিনি কৈশোর বয়সে আবাসিক বিদ্যালয়ে থেকে পড়াশুনো করেছেন। কলেজ জীবনের পরে, তাঁর নিজের পথ তৈরির দৃঢ় সংকল্প তাঁকে প্রকাশনা এবং গণমাধ্যম সম্পর্কিত ক্ষেত্রগুলির দিকে নিয়ে গিয়েছিল।
পেশা এবং কাজ
তিনি তাঁর নাটক হার্ভেস্ট  এর জন্য গ্রীক ওনাসিস পুরস্কার পেয়েছিলেন। এই নাটকটি অবলম্বন করে পরিচালক গোবিন্দ নীহালানি একটি চলচ্চিত্র দেহম  তৈরি করেছিলেন। চলচ্চিত্রটি পুরস্কার পেয়েছিল। তাঁর লাইটস আউট নাটক অবলম্বনে গোবিন্দ নীহালানি ২০১৭ সালে তি আনি ইতার নাম দিয়ে একটি মারাঠি চলচ্চিত্র তৈরি করেছিলেন।
তিনি ক্লেপটোম্যানিয়া  নামে একটি ছোটগল্পের সংকলনও লিখেছেন। ২০০৮ সালে প্রকাশিত তাঁর বই হল এস্কেপ । সংবাদপত্রের কলাম লেখার পাশাপাশি তিনি কমিক স্ট্রিপ তৈরি করেছিলেন। তিনি 'সুকি' নামে একটি ভারতীয় কমিক চরিত্র তৈরি করেছিলেন, যা সানডে অবজার্ভার পত্রিকায় কমিক স্ট্রিপ হিসাবে ধারাবাহিকভাবে প্রকাশিত হত। ১৯৯৭ সালের আগে (যে বছর তাঁর হার্ভেস্ট নাটকটি মঞ্চস্থ হয়েছিল) তিনি ব্যঙ্গচিত্র অংকনকারী শিল্পী হিসাবে বেশি পরিচিত ছিলেন, এবং তাঁর দৈনিক কার্টুন স্ট্রিপ প্রকাশিত হত দ্য পাইওনিয়ার  পত্রিকায়। তাঁর ডাবল টক বইটি বম্বে স্ট্রিপ কমিকের একটি সংগ্রহ।
মহম্মদ সেলিম
মহম্মদ সেলিম (৫ই জুন ১৯৫৭) একজন ভারতীয় রাজনৈতিক ব্যক্তিত্ব। যার দাদার বাবার বসতি ছিল তদানিনৎন আসামের অন্তগত সিলেট জেলায়, (বর্তমান বাংলাদেশ) তিনি সিপিআই(এম) পশ্চিমবঙ্গ শাখার বতর্মান সাধারন সম্পাদক  মহম্মদ সেলিম ২০১৫ সালে ২১তম বিশাখাপত্তনম পার্টি কংগ্রেসে ভারতের কমিউনিস্ট পার্টি (মার্ক্সবাদী)  দলের পলিটব্যুরো সদস্য নির্বাচিত হন। তিনি ভারতের ১৬তম লোকসভায় রায়গঞ্জ লোকসভা কেন্দ্র থেকে সাংসদ নির্বাচিত হন। এর পূর্বে ১৪তম লোকসভায় তিনি কলকাতা উত্তর পূর্ব লোকসভা কেন্দ্র থেকে সাংসদ ছিলেন।
শিক্ষাজীবন
মহম্মদ সেলিম মৌলানা আজাদ কলেজ থেকে দর্শন বিভাগে পড়াশোনা করেন। এখানকার পড়াশোনা শেষ করার পর তিনি স্নাতকোত্তর ডিগ্রির জন্য যাদবপুর বিশ্ববিদ্যালয় এ ভর্তি হন।
রাজনৈতিক জীবন
কলেজ জীবনেই মহম্মদ সেলিম ছাত্র রাজনীতিতে যুক্ত হয়ে পড়েন। যাদবপুর বিশ্ববিদ্যালয় এ ছাত্র আন্দোলন করার সময় তিনি তার পরবর্তী রাজনৈতিক জীবনের সহকর্মী নীলোৎপল বসু এবং মানব মুখোপাধ্যায়ের সাথে পরিচিত হন।
২০০৪ লোকসভা নির্বাচনে মহম্মদ সেলিম কলকাতা উত্তর পূর্ব লোকসভা কেন্দ্র থকে লোকসভার সদস্য নির্বাচিত হন।
২০০৯ সালে সেলিম কলকাতা উত্তর লোকসভা কেন্দ্র থেকে ভোটে লড়ে সর্বভারতীয় তৃণমূল কংগ্রেস প্রার্থী সুদীপ বন্দ্যোপাধ্যায়ের কাছে পরাজিত হন।
২০১৪ সালে মহম্মদ সেলিম রায়গঞ্জ লোকসভা কেন্দ্র থেকে ভোটে লড়ে ষোড়শ লোকসভা র সদস্য হন। ২০১৯ সালের লোকসভা নির্বাচনে তিনি রায়গঞ্জ কেন্দ্র থেকে আবার ভোটে লড়েন এবং তৃতীয় স্থানে শেষ করেন।
২০২১ সালে পশ্চিমবঙ্গ বিধানসভা নির্বাচনে তিনি চণ্ডীতলা বিধানসভা কেন্দ্র থেকে লড়েন এবং আবারও তৃতীয় হন।
আনন্দময়ী যুগল কালী ও শিব মন্দির, মুক্তাগাছা
জোড়া মন্দির বাংলাদেশের ময়মনসিংহ জেলায় অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার মহারানী বিমলা দেবী স্মৃতি বহন করছে হিন্দু দেবতা শিব ও কালীর এই জোড়া মন্দির। স্থানীয় এই মন্দিরটি ২০০ বছরের অধিক পুরনো।
বিবরণী
ময়মনসিংহের মুক্তাগাছা আট-আনী জমিদার বাড়ির সমসাময়িক কালে জোড়া মন্দির নামে পরিচিত এই মন্দিরটি নির্মিত হয়েছে। মুক্তাগাছার জমিদার রঘুনন্দনের স্ত্রী মহারানী বিমলা দেবীর স্মৃতি বিজড়িত স্বর্ণকুণ্ডশোভিত কারুকার্যমন্ডিত আনন্দময়ী যুগল কালী ও শিব মন্দির। জানা যায়, বিমলা দেবী ১৮২০ সালে মন্দির দু’টি স্থাপন করেন। এই মন্দির দুটি একই ভিত্তিপ্রস্তরের উপর পাশাপাশি অবস্থিত। একই আদলে নির্মিত মন্দির দুটি বর্গাকার পরিকল্পনায় নির্মিত। মন্দিরের ছাদের উপর অষ্টভূজ আকার একটি করে শিখর (রত্ন) রয়েছে। মন্দিরের সামনে প্রশস্ত বারান্দা এবং বারান্দা দিয়ে প্রবেশের জন্য প্রতিটি মন্দিরে তিনটি অর্ধবৃত্তাকার খিলান দরজা রয়েছে। একই মাপের মন্দির দুটির উচ্চতা প্রায় একশত ফুট। শিব মন্দিরের ভিতরে রয়েছে বাবা বিশ্বনাথের মূর্তি ও কালী মন্দিরের রয়েছে মা কালীর মূর্তি। মন্দিরে অর্ন্তভূক্তি হিন্দু উৎসব দুর্গাপূজা, শিব ও কালী পূজা অনুষ্ঠিত হয়। মুক্তাগাছা উপজেলার, শহরের কলেজ রোড সংলগ্ন স্থানে মন্দিরজোড়া অবস্থিত। মুক্তাগাছা পৌরসভা থেকে মন্দির জোড়ার সর্বনিম্ন সড়ক দূরত্ব ৫০০ মিটার। মন্দিরের সামনে রয়েছে একটি দীঘি যা মন্দিরের সৌন্দর্য প্রসারিত করছে।
১৯৭১ সালে বাংলাদেশের স্বাধীনতা যুদ্ধ চলাকালীন মন্দির দুটিতে ব্যাপক ভাংচুর চালানো হয়। এতে করে মূল্যবান পাথরের তৈরি বিগ্রহ ধ্বংস হয়। এছাড়া মন্দিরের মূল্যবান জিনিসপত্র লুন্ঠন করা হয়।বর্তমানে মন্দির দুটি জরাজীর্ণ অবস্থায় রয়েছে। ভূমিকম্পের কারণে পেছনের দিকে হেলে পড়েছে । বড় বড় অংশ নিয়ে খসে পড়ছে মন্দিরের প্লাস্টার।
রাজশাহী উন্নয়ন কর্তৃপক্ষ
thumb|260px|রাউক ভবন রাজশাহী উন্নয়ন কর্তৃপক্ষ (আরডিএ) বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজশাহীর উন্নয়ন প্রকল্পসমূহের পরিকল্পনা ও বাস্তবায়ন করে থাকে।
ইতিহাস
১৭৭২ সালে জেলা হিসেবে প্রতিষ্ঠিত রাজশাহী ১৮৭৬ সালে একটি শহরে পরিণত হয়। ১৮৭৬ সালে রাজশাহী পৌরসভা প্রতিষ্ঠিত হয়। সময়ের চাহিদা মেটাতে এই শহরে মেডিকেল কলেজ, বিশ্ববিদ্যালয়, প্রকৌশল বিশ্ববিদ্যালয়, রেডিও সেন্টার, বিমানবন্দর এবং আরও অনেক গুরুত্বপূর্ণ জিনিস প্রতিষ্ঠা করা হয়। এতে, বিভিন্নভাবে শহরের গুরুত্ব বৃদ্ধি পায় এবং শহরটি অপরিকল্পিতভাবে বৃদ্ধি পেতে থাকে। পরিকল্পিত ও টেকসই উপায়ে নগরের বিকাশ ও উন্নয়ন নিশ্চিত করতে ১৯৭৬ সালের অক্টোবরে এক অধ্যাদেশের মাধ্যমে রাজশাহী নগর উন্নয়ন কর্তৃপক্ষ প্রতিষ্ঠিত হয়। ২০১৫ সালে রাজশাহী নগর উন্নয়ন কর্তৃপক্ষ ২০ বছরের জন্য বৃহৎ পরিকল্পনা প্রকাশ করে। ২০১৯ সালে, রাজশাহী উন্নয়ন কর্তৃপক্ষ ১০১ বিলিয়ন টাকার বাজেটসহ ১১টি উন্নয়ন প্রকল্পের ঘোষণা দেয়।
সৈয়দ ফজলুল করিম
সৈয়দ ফজলুল করিম (১৯৩৫ – ২০০৬) ছিলেন একজন বাংলাদেশি ইসলামি পণ্ডিত, পীর ও রাজনীতিবিদ। তিনি পীর সাহেব চরমোনাই নামে সর্বাধিক পরিচিত ছিলেন। ইসলামের আধ্যাত্মিক শিক্ষার চর্চার পাশাপাশি স্বীয় উস্তাদ মুহাম্মদুল্লাহ হাফেজ্জীর সাথে তিনি রাজনীতিতে আগমন করেন এবং বাংলাদেশ খেলাফত আন্দোলনের সহ সভাপতি হন। হাফেজ্জীর মৃত্যুর পর তিনি ইসলামী আন্দোলন বাংলাদেশ প্রতিষ্ঠা করেন।
জন্ম ও বংশ
সৈয়দ মুহম্মদ ফজলুল করিম ১৯৩৫ সালে বরিশাল জেলার কোতোয়ালী থানাধীন চরমোনাই গ্রামে জন্মগ্রহণ করেন। তার পিতার নাম সৈয়দ মুহাম্মদ ইসহাক এবং তাঁর দাদা সৈয়দ আমজদ আলী ছিলেন সৈয়দ ওমর আলীর ছেলে। তাঁর পূর্বপুরুষ (দাদার পর​দাদা) সৈয়দ আলী আকবর বাগদাদ শহর হতে বাংলায় হেজর​ৎ করেছিলেন, অবশেষে পশুরীকাঠি গাঁয়ে বসবাস স্থাপন করে। আলী আকবরের ছোট ভাই, যিনি সৈয়দ আলী আসগর নামে পরিচিত, কীর্তনখোলা নদীর পশ্চিমপাড়ে অবস্থিত লাকটিয়া গ্রামের সৈয়দ খান্দানের পূর্বপুরুষ।
শিক্ষাজীবন
তিনি পিতার নিকট প্রাথমিক শিক্ষা ও নিজ গ্রাম চরমোনাই জামিয়া রশিদিয়া ইসলামিয়া বরিশালে মাধ্যমিক শিক্ষা লাভ করেন। উচ্চ শিক্ষার জন্য তিনি ঢাকায় এসে জামিয়া কুরআনিয়া আরাবিয়া লালবাগে ভর্তি হন এবং এখান থেকে ১৯৫৭ সালে দাওরায়ে হাদিস পাশ করেন। তার শিক্ষকদের মধ্যে রয়েছেন: মুহাম্মদুল্লাহ হাফেজ্জী, আজিজুল হক, আব্দুল মজিদ (ঢাকুবী হুজুর), মাওলানা হেদায়াতুল্লাহ (মুহাদ্দিস সাহেব হুজুর) প্রমুখ। ছাত্রজীবনে তিনি নাছিরে মিল্লাত নামে একটি ছাত্র সংগঠন প্রতিষ্ঠা করেন।
কর্মজীবন
১৯৫৮ সালে চরমোনাই জামিয়া রশীদিয়ায় শিক্ষকতার মাধ্যমে তার কর্মজীবনের সূচনা হয়। ১৯৭২ সালে তিনি নিজ পিতার কাছ থেকে খেলাফত লাভ করেন। ১৯৭৩ সালে পিতা সৈয়দ মুহাম্মদ ইসহাকের মৃত্যুর পর তিনি বাংলাদেশ মুজাহিদ কমিটির আমীরের দায়িত্বপ্রাপ্ত হন। তিনি মুহাম্মদুল্লাহ হাফেজ্জীর প্রতিষ্ঠিত বাংলাদেশ খেলাফত আন্দোলনের সহ সভাপতি ও নির্বাচন পরিচালনা কমিটির সভাপতি ছিলেন। ১৯৮৭ সালের ১৩ মার্চ তিনি ইসলামি শাসনতন্ত্র আন্দোলন (বর্তমান ইসলামী আন্দোলন বাংলাদেশ) প্রতিষ্ঠা করেন।
তসলিমা নাসরিন বিরোধী আন্দোলনে সর্বদলীয়ভাবে গড়ে ওঠা সম্মিলিত সংগ্রাম পরিষদের সমন্বয়কারীর পদ থেকে উবায়দুল হক পদত্যাগ করলে জোটবদ্ধ শরিক দলসমূহের নেতাদের অনুরোধে তিনি সম্মিলিত সংগ্রাম পরিষদের সমন্বয়কারীর দায়িত্ব গ্রহণ করেন। ২০০১ সালের ১ জানুয়ারি হাইকোর্ট ফতোয়া বিরোধী রায় দেয়ায় সর্বস্তরের আলেমদের নেতৃত্বে গঠিত ইসলামি আইন বাস্তবায়ন কমিটির ব্যানারে গড়ে ওঠা আন্দোলনে তার ভূমিকা ছিল।
মৃত্যু
তিনি ২০০৬ সালের ২৫ নভেম্বর মৃত্যুবরণ করেন।
প্রতিবেদন
প্রতিবেদন হলো এক প্রকার নথি, যা একটি নির্দিষ্ট শ্রোতা ও উদ্দেশ্যের জন্য একটি সংগঠিত বিন্যাসে তথ্য উপস্থাপন করে। যদিও প্রতিবেদনের সারাংশ মৌখিকভাবে প্রদান করা যেতে পারে, তবে সম্পূর্ণ প্রতিবেদন প্রায়শই লিখিত নথির আকারে প্রকাশ করা হয়।
ব্যুৎপত্তি ও সংজ্ঞা
‘প্রতিবেদন’ শব্দটি ইংরেজি "Report" শব্দের বাংলা পরিভাষা। "Report" শব্দটির বাংলা আভিধানিক অর্থ হলো – সমাচার, বিবরণী বা বিবৃতি। কোনো ঘটনা সম্পর্কিত তথ্যভিত্তিক বর্ণনাত্মক বিবরণকে একটি প্রতিবেদন বলে। তবে কখনো কখনো কোনো সুনির্দিষ্ট ঘটনা বা বিষয়ে কর্তৃপক্ষের নির্দেশে কোনো ব্যক্তি বা তদন্ত কমিশন কোনো খুঁটিনাটি অনুসন্ধানের পর সুপারিশসহ যে বিবরণ সংশ্লিষ্ট কর্তৃপক্ষকে প্রদান করে, তাও এক ধরনের প্রতিবেদন। এই ধরনের প্রতিবেদনকে "তদন্ত প্রতিবেদন" হিসেবে চিহ্নিত করা হয়।
প্রকারভেদ
প্রতিবেদন দুই ধরনের হয় – ১. সংবাদ প্রতিবেদন ২. প্রাতিষ্ঠানিক প্রতিবেদন
বৈশিষ্ট্য
একটি আদর্শ প্রতিবেদন উক্ত বৈশিষ্ট্যসমূহ ধারণ করে –
প্রতিবেদক
প্রতিবেদনের লেখককে প্রতিবেদক বলা হয়। যে কেউ যেকোনো প্রকার প্রতিবেদন লিখলে সে একজন প্রতিবেদক হিসাবে গণ্য হয়। তবে পেশাদার প্রতিবেদকরা শুধু সংবাদপত্র বা ওয়েবসাইটেই প্রতিবেদন লিখে থাকেন।
প্রতিবেদকের দায়িত্ব
প্রতিবেদন তৈরি করার ক্ষেত্রে একজন প্রতিবেদক প্রাথমিকভাবে তিনটি কাজ করেন — পর্যবেক্ষণ লিপিবদ্ধ, শ্রুতিবদ্ধ বা দৃশ্যবদ্ধকরণ ও প্রতিবেদন প্রণয়ন। একজন প্রতিবেদককে প্রত্যক্ষ ঘটনার সাক্ষী হতে হয়। অথবা কোনো ঘটনা ঘটে যাওয়ার পর সে সম্বন্ধে তথ্য সংগ্রহ করতে হয়। অনেক সময় প্রতিবেদন রচনার ক্ষেত্রে হয়তো অতীতে ঘটে যাওয়া কোনো ঘটনার সঙ্গে তাকে যোগসূত্র রচনাও করতে হয়। এ ক্ষেত্রে প্রতিবেদক ইতিহাস লেখকের ভূমিকা পালন করেন।
গঠন প্রণালী
একটি সাধারণ প্রতিবেদনে নিম্নলিখিত বিভাগগুলো অন্তর্ভুক্ত করা হয়:
মুহাম্মদ আমিন আল-হুসাইনি
তিনি জেরুসালেমের সম্ভ্রান্ত পরিবারে জন্মগ্রহণ করেন। ইসলামি, উসমানীয় ও ক্যাথলিক শিক্ষালয়ে শিক্ষাগ্রহণের পর তিনি প্রথম বিশ্বযুদ্ধে উসমানীয় সেনাবাহিনীতে কাজ করেন। যুদ্ধ শেষে তিনি সিরিয়া আরব রাজতন্ত্রের সমর্থক হিসেবে দামেস্কে অবস্থান নেন। ফরাসি-সিরিয়ান যুদ্ধে পরাজয় এবং দামেস্কে আরব হাশেমি শাসনের পতনের পর তিনি ইতঃপূর্বের প্যান আরবিজম ধারণা থেকে ফিলিস্তিনি আরবদের জন্য স্থানীয় জাতীয়তাবাদে সরে আসেন। তিনি নিজে জেরুসালেমে চলে আসেন। ১৯২০ এর প্রথম থেকে আরব রাষ্ট্র হিসেবে স্বাধীন ফিলিস্তিনের সুরক্ষার জন্য তিনি সক্রিয়ভাবে জায়নবাদের বিরোধিতা করেন। ফিলিস্তিনে ইহুদিদের জাতীয় আবাসভূমির প্রতিষ্ঠাকে কেন্দ্র করে সৃষ্ট দাঙ্গার সাথে সংশ্লিষ্ট ধরা হয়েছিল। তাকে দশ বছরের কারাদন্ড দেয়া হয়। কিন্তু ব্রিটিশরা তাকে মুক্তি দেয়। ১৯২১ সালে তিনি জেরুসালেমের গ্র্যান্ড মুফতি হিসেবে নিয়োগ পান।
১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।
ইয়ুরাকারে ভাষা
য়্যুরাকারে (Yuracaré) হল মধ্য বলিভিয়ার কোচাবাম্বা এবং বেনি অধিদপ্তরের Yuracaréয়্যুরাকারে জাতিগোষ্ঠীর ব্যবহৃত একটি বিপন্ন বিছিন্ন ভাষা।
ধারণা করা প্রায় ২৫০০ জন এই ভাষায় কথা বলে। এই সংখ্যা কনিষ্ঠ প্রজন্ম হিসেবে বিবেচিত হয়ে থাকে এবং এই ভাষা বর্তমানে নতুন করে কেউ আর শেখেন না। (দেখুন ভাষার মৃত্যু।)
য়্যুরাকারে ডি লা কেভ (অ্যাডাম ১৮৯৩) কর্তৃক পুরাতন ধর্মপ্রচারক পাণ্ডুলিপির উপর ভিত্তি করে একটি ব্যাকরণের সঙ্গে নথিভুক্ত করা হয়। বর্তমানে রিক ভ্যান জিজ্ন কর্তৃক এই ভাষা চর্চা করা হচ্ছে। লুপ্তপ্রায় ভাষাসমূহের জন্য ফাউন্ডেশন অনুদান ২০০৫ সালে একটি য়্যুরাকারে–স্পেনিয়/স্পেনিয়–য়্যুরাকারে অভিধান প্রকল্পের জন্য পুরস্কার প্রদান করা হয়।
ফিরোজপুর
ফিরোজপুর (Firozpur) ভারতের পাঞ্জাব রাজ্যের ফিরোজপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ফিরোজপুর শহরের জনসংখ্যা হল ৯৫,৪৫১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফিরোজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।
২০১১ সালের আদম শুমারি অনুসারে ফিরোজপুর শহরের জনসংখ্যা হল ১,১০,০৯১জন। এর মধ্যে পুরুষ ৫৮,৪০১জন, এবং নারী ৫১,৬৯০জন। সাক্ষরতার হার ৭৯.৭৫%।
আবহাওয়া
ফিরোজপুর জেলার জলবায়ু মূলত শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপটেম্বর অব্ধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়।
তথ্যসূত্র
Firozpur
১৭পি/হোম্‌স
১৭পি/হোম্‌স আমাদের সৌর জগতে অবস্থানকারী একটি পর্যাবৃত্ত ধূমকেতু। ব্রিটিশ শৌখিন জ্যোতির্বিদ এডুইন হোম্‌স ১৮৯২ সালের ৬ নভেম্বর তারিখে এই ধূমকেতুটি আবিষ্কার করেছিলেন। অধুনা এর গুরুত্ব বিশেষভাবে বৃদ্ধি পেয়েছে। কারণ ২০০৭ সালের অক্টোবর মাসের শেষের দিকে ধূমকেতুটি হঠাৎ আগের তুলনায় প্রায় মিলিয়ন গুণ বেশি উজ্জ্বল হয়ে উঠে। কয়েক ঘণ্টা যাবৎ এর প্রভার মান মান ছিল ১৭ থেকে ২.৮। তখন পৃথিবীর আকাশে একে খালি চোখে দেখা গিয়েছিল।
বরিস (নৃত্য)
থাম্ব|300x300পিক্সেল|একজন বরিস টুঙ্গাল নৃত্যশিল্পী বরিস বালি র ঐতিহ্যবাহী পারিবারিক যুদ্ধের নৃত্য, যেখানে গামেলানগণ অনুষঙ্গী হয়ে থাকে। যার মধ্যে একজন নর্তকী যুদ্ধের পূর্বে একটি যুবক যোদ্ধার অনুভূতি তুলে ধরে, বিজয়ী বালিনিয়ান যোদ্ধার পুরুষত্বকে মহিমান্বিত করে এবং তার কমান্ডিং উপস্থিতির উৎকর্ষ প্রদর্শন করে। বারিস আক্ষরিক অর্থে লাইন বা ফাইল মানে, সৈনিক যারা সৈন্য তারা বালি রাজাদের পরিবেশিত লাইন উল্লেখ হয়।
পারফরম্যান্স
বারি নাচ দুটি প্রধান ধরনের, যা বালি Bali দ্বীপ জুড়ে দেখতে পাওয়া যায়। অ-ধর্মীয় অনুষ্ঠানে এই নাচ একজন একক পুরুষ নর্তকী দ্বারা পরিচালিত হয়, এবং প্রায়শই প্রথম নাচ যা একজন বিকাশমান নতুন নর্তকী পরিবেশন করে। তবে, ত্রিশটি ভিন্ন ধরনের ধর্মীয় বরিস নাচ আছে, যার প্রতিটি একটি মানবগোষ্ঠী দ্বারা পরিচালিত হয়, সর্বদাই যোদ্ধাদের আন্দোলনকে অনুকরণ করে।
বরিস টুঙ্গাল
একজন বরিস টুঙ্গাল নৃত্যশিল্পী, বরিস নৃত্যশিল্পী যিনি নিজের থেকে অভিনয় করে থাকেন,  তিনি পুরো সময়ে সাদা লেগিন্স পড়ে সজ্জিত হয়ে থাকেন, যা কল্লা নামে পরিচিত।  তার গোড়ালিগুলির চারপাশে রয়েছে ঢালাই, যা সেটাইয়েল নামে পরিচিত, যা তার পায়ের গুলের অর্ধেক পর্যন্ত থাকে। নর্তকী একটি বেল্ট ( setagen ) পরেন, যা তার শরীরের উপর ছড়ানো; এই বেল্ট ভিতরে কাঁধ কাছাকাছি একটি কিরিচ ভাঁজ করে দেত্তয়া হয়। নর্তকীর লাঠির কাছাকাছি ফ্যাব্রিক এর একটি সংগ্রহ থাকে, যা আওইরান হিসাবে পরিচিত। যা তাদের শরীর থেকে ঝুলে থাকে। আরেকটি প্যানেল, বড়, তার বুকের উপর থাকে।  তার ঘাড়ের চারপাশে  একটি গোলক হিসাবে  একটি বৃত্তাকার কলার পরেন; এই কলার বা জপমালা দিয়ে সজ্জিত করা হয়। পোশাক স্প্রিংস নেভিগেশন শাঁস গঠিত একটি ত্রিভূজ শিরস্ত্রাণ সঙ্গে সম্পন্ন হয়, যা পারফরম্যান্স সময় ঝাঁকান। থাম্ব|বরিস ডামং (বাল্ড হেড ডেন্টার্স) ১৮৬৫-১৮৬৬ বুলেলং এ; ছবি ইসিডের ভ্যান কেইনবার্জেন প্রথমত, যখন তিনি স্টেজটি গ্রহণ করেন, তখন নর্তকীর আন্দোলনগুলি অধ্যয়ন ও সতর্কতা অবলম্বন করা হয়, যেমনটি তিনি একটি অপরিচিত জায়গায় শত্রুদের খুঁজে বের করার চেষ্টা করছেন এমন। যখন তিনি মঞ্চের মাঝখানে পৌঁছান, দ্বিধা থেকে  স্ব আত্মবিশ্বাসের  পথ দেখান। তিনি তার পায়ের আঙ্গুলের উপর তার পুরো শরীরে দাঁড়ান, তার শরীরেকে স্থির করে দেন, তিনি এক পায়ের উপরে দ্রুত ঘুরতে থাকেন, তার পায়ে মাটিতে জোরে জোরে আঘাত করে দাঙ্গায় জড়িয়ে পড়েন, এবং তার উপস্থাপনায় তুফানের ঝড় তোলে একজন দ্রুতগামী মত।
দলীয় নৃত্য
বরিস গড, বারিস কেরিস , বারিস ওমং , বারি প্যারিস , এবং বরিস দাদাপ  সহ বারিস নাচের জন্য বিভিন্ন ধরনের দল বিন্যাস আছে। এই নৃত্যে বিভিন্ন ধরনের সঙ্গীত দ্বারা সংসর্গী হয় এবং বিভিন্ন প্রকারের সঞ্চালনের সাথে জড়িত।  নাটকগুলি বিভিন্ন ধরনের অস্ত্র বহন করে, যেমন একটি কিরিচ, বর্শা, একটি ধনুক বা অন্যান্য অস্ত্র। প্রায়ই অস্ত্র বহন করার পরে  নৃত্যের নামকরণ করা হয়। কোন.পারফরমেন্স সব সময় কোন গল্প বহন করতে পারে বা নাও পারে. তারপরেও, সবগুলিকে বিশুদ্ধরূপে বিবেচনা করা হয় এবং ধর্মীয় অনুষ্ঠান এবং ঘটনাগুলিতে ব্যবহারের জন্য।
বালুভরা ইউনিয়ন
বালুভরা ইউনিয়ন বাংলাদেশের রাজশাহী বিভাগের নওগাঁ জেলার বদলগাছী উপজেলার অন্তর্গত একটি ইউনিয়ন।
অবস্থান ও সীমানা
এই ইউনিয়নের উত্তরে বদলগাছী উপজেলার বদলগাছী ইউনিয়ন, দক্ষিণে নওগাঁ সদর উপেজলার কীর্ত্তিপুর ইউনিয়ন, পূর্বে বিলাশবাড়ী ইউনিয়ন, পশ্চিমে মহাদেবপুর উপজেলার চেরাগপুর ইউনিয়ন।
ওয়ার্ড
ওয়ার্ডের সংখ্যা ৯ টি।
গ্রাম
গ্রামের সংখ্যা- ২৭টি, ২ ১। কোমারপুর, ২। নয়াগা, ৩। বারাতৈল, ৪। গোদইল ৫। খোর্দভুবন, ৬। প্রধানকুন্ডি, ৭। ভরট্ট, ৮। ঢেকরা, ৯। মির্জাপুর, ১০। রাঙ্গতৈল, ১১। নিহনপুর, ১২। কুশারমুরি, ১৩। ভন্জকোল, ১৪। দোনইল, ১৫। মহদিপুর, ১৬। চাঁদপুর, ১৭। হরেকৃষ্ণপুর, ১৮। চকগোপাল, ১৯। পালসা, ২০। পশ্চিম বালুভরা, ২১। পুর্ববালুভরা, ২২। হযরতপুর, ২৩। ইদ্রাকপুর, ২৪। রামসাপুর, ২৫। আরচা।
শিক্ষা
শিক্ষার হার :
এই ইউনিয়নের শিক্ষার হারঃ ৭০%
শিক্ষা প্রতিষ্ঠান
এই ইউনিয়নের মাধ্যমিক বিদ্যালয়-৩টি, বেসরকারী কলেজ-১টি, সরকারী প্রাথমিক বিদ্যালয়-৮টি, বেসরকারী প্রাথমিক বিদ্যালয়-৪টি, মাদ্রাসা-১টি।
জনপ্রতিনিধি
== আরও দেখুন ==
আব্দুল মোত্তালিব খান পাঠান
আব্দুল মোত্তালিব খান পাঠান বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন।
রেচন
শক্তি এবং বৃদ্ধির প্রয়োজনে জীব (উদ্ভিদ এবং প্রাণী) খাদ্য গ্রহণ করে । খাদ্যদ্রব্যগুলোর পরিপাক এবং বিপাক এর কালে কিছু অপ্রয়োজনীয় পদার্থ সৃষ্টি করে । অপ্রয়োজনীয় এবং ক্ষতিকর বস্তুগুলো একটি বিশেষ প্রক্রিয়ায় দেহ থেকে নিষ্কাষিত হয় । প্রক্রিয়াটির নাম রেচন।
নিঃসরণ বা বহিঃষ্করণ এবং রেচন এক নয় । নিঃসরণে বস্তুসমূহ কোষ নির্গত হওয়ার পর নির্দিষ্ট কাজ সম্পন্ন করে । রেচন প্রক্রিয়ায় নিষ্কাষিত বস্তুগুলোকে বলা হয় রেচন পদার্থ । রেচন পদার্থগুলো সাধারণত ক্ষারীয় হয় । রেচন প্রক্রিয়ায় অংশগ্রহণকারী অঙ্গগুলোকে বলা হয় রেচন অঙ্গ ।
প্রাণীদের রেচনঃ
ভার্টেব্রেটা প্রজাতির প্রানীদের প্রধান রেচন অঙ্গ হল বৃক্ক, ফুসফুস, যকৃৎ এবং ত্বক ।
এককোষী জীবসমূহে রেচন পদার্থসমূহ সরাসরি কোষের বাইরে নির্গত হয় ।
জলজ প্রাণী সমূহ বর্জ্য পদার্থ হিসেবে সাধারনত অ্যামোনিয়া ত্যাগ করে । অ্যামোনিয়া উচ্চমাত্রায় দ্রবণীয় বলে পানিতে এটা দ্রবীভূত থাকে ।
পাখিরা নাইট্রোজেনজাত বর্জ্য পদার্থ ইউরিক অ্যাসিড ত্যাগ করে ।
ইনসেকটা পর্বের প্রাণীদের ম্যালপিজিয়ান নালিকা নামক রেচন অঙ্গ থাকে । ম্যালপিজিয়ান নালিকা রেচন পদার্থ সমূহ দেহের বাইরে ত্যাগ করে । কিছু রেচন পদার্থ মালপিজিয়ান নালিকায় আজীবনের জন্য সঞ্চিত থাকে ।
উদ্ভিদের রেচনঃ
প্রাণীদের তুলনায় উদ্ভিদের বিপাক ক্রিয়া ধীরগতিতে সম্পন্ন হয় এবং উদ্ভিদের নির্দিষ্ট রেচন অঙ্গ না থাকায় বর্জ্য পদার্থের নিষ্কাশন ও একটি ধীর প্রক্রিয়া ।
সবুজ উদ্ভিদ এবং ক্লোরোফিলবিহীন উদ্ভিদ অন্ধকারে শ্বসন এর সময় বর্জ্য পদার্থ হিসেবে কার্বন ডাই অক্সাইড এবং জল উৎপন্ন করে । কার্বন ডাই অক্সাইড দিনের বেলা সালোকসংশ্লেষণে ব্যবহৃত হয়ে যায়। সালোকসংশ্লেষণে উৎপন্ন অক্সিজেন স্টোমাটা, আন্তঃকোষীয় ছিদ্র ইত্যাদির মাধ্যমে বের করে দেওয়া হয় । উদ্ভিদের অতিরিক্ত পানি প্রস্বেদন এর মাধ্যমে বের করে দেওয়া হয় । গাছের ঝরে যাওয়া পাতাতেও কিছু রেচন পদার্থ সঞ্চিত থাকতে দেখা যায়।
এডুইন হোম্‌স
এডুইন হোম্‌স (সম্ভবত ১৮৪২, – ১৯১৯) একজন শৌখিন ব্রিটিশ জ্যোতির্বিজ্ঞানী। তিনি ১৮৯২ সালের ৬ নভেম্বর তারিখে একটি পর্যাবৃত্ত ধূমকেতু আবিষ্কার করেন যার নাম রাখা হয় ১৭পি/হোম্‌স। এই ধূমকেতু আবিষ্কারের জন্য অ্যাস্ট্রোনমিক্যাল সোসাইটি অফ দ্য প্যাসিফিক তাকে ডোনোহো কমেট মেডেলে ভূষিত করে।
মেহরিন সৈয়দ
মেহরিন সৈয়দ (উর্দু: مہرين سيد) (জন্ম আগস্ট ২, ১৯৮২) একজন পাকিস্তানি মডেল, আইএফপির প্রধান নির্বাহী কর্মকর্তা। এবং ২০১৩ সালে, লাক্স স্টাইল অ্যাওয়ার্ডের শিরোনামে মডেল সৈয়দই ছিলেন প্রথম মধ্যপ্রাচ্যের জনপ্রিয় ফ্যাশন ম্যাগাজিন আলমারায়ের প্রথম সংখ্যায় প্রদর্শিত প্রথম পাকিস্তানি মডেল। তিনি বিশ্বের শীর্ষস্থানীয় বিউটি সংস্থা ল’রিয়াল প্যারিস এর মুখপাত্রও ছিলেন। তিনি খুব অল্প বয়সেই তাঁর কর্ম জীবন শুরু করেছিলেন এবং কেবল স্থানীয় নয়, টাইম, ভোগ এবং ম্যারি ক্লেয়ার সহ আন্তর্জাতিক ফ্যাশন পাবলিকেশন গুলিতেও খ্যাতি অর্জন করেছিলেন। তিনি "ফেস ইন্টারন্যাশনাল মডেল অফ দ্য ইয়ার" পুরস্কার জিতেছেন। তিনি ২০০৫, সালে বর্ষসেরা আন্তর্জাতিক মডেল, এবং ২০০৭ সালে, ইন্ডিগোর ফেস অফ দ্য ইয়ার পুরস্কার জিতেছেন।
ব্যক্তিগত জীবন
পাকিস্তানের লাহোরে একটি মুসলিম সৈয়দ পরিবারে মেহরিন জন্মগ্রহণ করেন। তারা তিন ভাইবোন, তার এক বোন এবং এক ভাই রয়েছে, তিন বছর বয়সে মেহরিন বাবা মারা যান এবং তার বিধবা মা তখন তাদের যত্নের সাথে সাথে পরিবারের দায়িত্ব নেন। তার মা প্রথমে অনুশীলনকরী আইনজীবী হিসাবে, তারপরে অধ্যাপক হিসাবে আইন পড়াতেন, এবং শেষ পর্যন্ত একটি পরীক্ষার বোর্ডের অংশ হিসাবে আইনে ক্যারিয়ার অর্জন করেছিলেন।
২০১৩ সালের ২৩ শে ফেব্রুয়ারি, লাহোরের একটি বিলাসবহুল ফ্যাশন হাউসের মালিক এবং একজন সফল ব্যবসায়ী শেখ হুমায়ূন শেখের ছেলে আহমেদ হুমায়ূন শেখের এক বিমুগ্ধকর অনুষ্ঠানে মধ্য দিয়ে বিবাহ বন্ধনে আবদ্ধ হন। ২০১৪ সালের মার্চ মাসে, তিনি একটি কন্যা সন্তানের জন্ম দেন।
নাজির আলী
সৈয়দ নাজির আলী (सैयद नझीर अली; জন্ম: ৮ জুন, ১৯০৬ - মৃত্যু: ১৮ ফেব্রুয়ারি, ১৯৭৫) তৎকালীন ব্রিটিশ ভারতের পাঞ্জাবের জলন্ধর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৪ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে পাতিয়ালার মহারাজা একাদশ, মুসলিম, দক্ষিণ পাঞ্জাব এবং প্রথম-শ্রেণীর ইংরেজ কাউন্টি ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করতেন নাজির আলী।
প্রথম-শ্রেণীর ক্রিকেট
১৯২৩-২৪ মৌসুম থেকে ১৯৫৩-৫৪ মৌসুম পর্যন্ত নাজির আলী’র প্রথম-শ্রেণীর খেলোয়াড়ী জীবন চলমান ছিল। নাজির আলী আক্রমণধর্মী ডানহাতি ব্যাটসম্যান ছিলেন। ফাস্ট-মিডিয়াম বোলিং করতেন ও চমৎকার ফিল্ডার হিসেবে পরিচিতি পান। ভারতীয় ক্রিকেটের শুরুরদিকের দিনগুলোয় প্রতিভাধর খেলোয়াড় হিসেবে সবিশেষ পরিচিতি লাভ করেন। অনেকগুলো বছর দক্ষিণ পাঞ্জাবের প্রধান খেলোয়াড় ছিলেন। ২৫ বছরের প্রথম-শ্রেণীর ক্রিকেটে ৩০ ঊর্ধ্ব গড়ে প্রায় ৩৫০০ রান তুলেন। এছাড়াও, দেড় শতাধিক উইকেট লাভ করেছেন।
১৯২৬-২৭ মৌসুমে মেরিলেবোন ক্রিকেট ক্লাব ভারত গমন করে। এ সফরে এমসিসি’র অধিনায়ক আর্থার জিলিগান মন্তব্য করেন যে, নাজির আলী অবশ্যই সাসেক্সের পক্ষে খেলার সুযোগ লাভ করবে। কয়েক মাস পরই রাত একটায় সাসেক্সের সাধারণ সম্পাদকের কাছ থেকে দলে অংশগ্রহণের আমন্ত্রণ পান কিংবা যেখানে তাকে খুঁজে পাওয়া যায় তাকে দলে রাখার কথা বলা হয়।
নাজির আলী বেশ ভাগ্যবান ছিলেন। পাতিয়ালার মহারাজার পৃষ্ঠপোষকতায় তিনি ইংল্যান্ডে বৈদ্যুতিক প্রকৌশল বিষয়ে পড়াশোনার জন্যে যান। সেখানে তিনি সাসেক্সের পক্ষে একটি খেলায় অংশ নেন ও আরও কয়েকটি খেলা খেলেন। চার বছর বাদে ভারতের পক্ষে খেলোয়াড়ী জীবন শুরু করেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন নাজির আলী। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১০ ফেব্রুয়ারি, ১৯৩৪ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি।